Source: http://politeia.org.ro/ziarul-de-duminica/ziarul-de-duminica-30-iulie/54872/?replytocom=166357
Timestamp: 2019-07-20 07:44:27+00:00

Document:
Ziarul de Duminica – 30 iulie | PoliteiaWorld
Home » Ziarul de Duminica	» Ziarul de Duminica – 30 iulie
Ziarul de Duminica – 30 iulie
30/07/2017 Autor Cetatean Categorii: Ziarul de Duminica
Buna dimineata intr-o zi de duminica, 30 iulie. Ziarul de Duminica propune cititorilor Politeia cele mai bune articole publicate in cursul saptamanii in media on-line. Articolele nu sunt mentionate intr-o ordine anume.
Cristian Campeanu. Revista 22. Fondul Suveran, calea pesedistă spre faliment național
Un fond de investiții cu scopuri formulate politic, care își propune să finanțeze proiecte sociale, condus discreționar de autocratul la putere, în totală lipsă de transparență și fără nici o grijă pentru eficiența guvernaței. Modelul care l-a inspirat pe Dragnea este Fonden, înființat de fostul autocrat venezuelean Hugo Chavez, în nici un caz Fondul Norvegian.Dacă ne gândim și la precedentul românesc, Fondul Național de Dezvoltare înființat în 2008 de Călin Popescu Tăriceanu, și din care 3,5 miliarde de euro din privatizarea BCR au fost ”înghițite” de deficitul bugetar creat de măririle de pensii, salarii și ajutoare, avem deja un tipar și înțelegem insistența lui Dragnea pentru Ordonanță de Urgență.FSDI, o schemă de fraudare pe scară mare. În octombrie anul trecut Liviu Dragnea prezenta acest instrument miraculos de reindustrializare a României astfel: „Acest fond suveran va prelua acţiunile tuturor companiilor de stat profitabile. Statul român va fi tot timpul acţionar unic, asta înseamnă un portofoliu între 35 şi 45 miliarde de lei.” Sursele de finanțare ale fondului erau enumerate după cum urmează: „emitere de obligațiuni de 25 mld. lei, sută la sută sigure, se vor vinde oriunde și în afară; „10 mld. înseamnă dividendele care provin de la aceste societăți comerciale”; „25 mld fonduri atrase – se fac consorții, care împreună cu bănci mari cu care lucrează de obicei statul român pentru a atrage și alte fonduri pentru marile investiții – autostrăzi, căi ferate, sistemul de irigații.” „O altă sursă, circa 1 mld.din vânzarea activelor care clar ca nu sunt performante”. Dragnea ne-a luminat și cu privire la investițiile FDSI: ”Acest fond poate investi la TAROM. Altă direcție: acel sistem de 9+1 de spitale mari (nouă regionale plus unul republican)”. Construcția de „fabrici și uzine în zone defavorizate” care să fie ulterior vândute pe bursă. Ulterior au apărut și numele companiilor care vor fi trecute în administrarea Fondului, aproximativ 30, dintre care nu lipsesc Hidroelectrica, Romgaz, Portul Constanța, Tarom și, în general, orice companie în care statul este acționar majoritar sau minoritar va face parte din portofoliul noului Fond de Dezvoltare și Investiții. Integral pe Revista 22
Dan Turturica. Digi24. Strategia pentru demiterea lui Tudose
Dacă intensificarea atacurilor împotriva lui Dragnea este deja de domeniul evidenței, este destul de neclar dacă șeful PSD are vreun plan de contraatac. Iar dacă are, pe cine mizează pentru a ieși din corzi? Influența lui Liviu Dragnea în PSD și în guvern scade pe zi ce trece. Tentativa de a-și impune un om fidel în fruntea filialei Timiș a eșuat lamentabil. Marian Neacșu, secretarul general al partidului, a fost trimis de liderul PSD pentru a-l înlocui pe Călin Dobra, actualul șef al organizației. Rezultatul? Neacșu s-a întors cu coada între picioare. Dobra, pe care Dragnea îl vrea schimbat pentru că îi este fidel lui Sorin Grindeanu, a rămas pe poziții. În paralel, premierul Mihai Tudose a pus cruce unei alte inițiative populiste dorite de Dragnea: taxa de solidaritate. Este un nou semn că șeful social-democraților este aproape exclus de la deciziile majore ale guvernării. Ce este de reținut? Vorbim deja de o serie de poziții ale premierului contrare dorințelor șefului său politic. Dar mai ales despre o anumită manieră în care Tudose îi aruncă la coș propunerile și îi execută oamenii. Pentru un lider obsedat de respect precum Dragnea (simptom clasic al complexului de inferioritate) faptul că Tudose a anunțat renunțarea la impozitul pe cifra de afaceri ca pe o decizie proprie, cu trei zile înainte de a primi formal aprobarea partidului, este mai ofensator decât a-i spune să mai treacă pe la dentist. Schimbarea șefului ANAF (una dintre piesele grele din angrenajul lui Dragnea) cu tam-tam, plimbându-l pe la guvern, prin fața camerelor de vederi, pentru a explica de ce are performanțe slabe, a fost încadrată de Dragnea în aceeași clasă de ”înjurături obscene,” adresate public, în gura mare, birjărește. Și de parcă nu ar fi fost îndeajuns, săptămâna asta a mai încasat o palmă, trasă cu sete. Dar nu anunțul renunțării la taxa de solidaritate l-a făcut, probabil, să se înece cu umbreluța de la cocktail, ci expresia cu care i-a servit-o Tudose: „Concluzia, astăzi, este că putem să o trecem la discutate și uitate.” Integral pe Digi24
Ioana Ene Dogioiu. Ziare.com. Discutate si uitate. Sunteti chiar iresponsabili?
Alta intrebare chiar nu mi-a venit in cap cand l-am auzit pe premierul Tudose apostrofand extrem de iritat ziaristii: “Eu nu stiu de unde tot scoateti lucrul acesta. Spuneti-mi si mie cine v-a spus dumneavoastra?”, atunci cand a fost intrebat daca de anul viitor CAS si CASS trec la angajat de la angajator. Cum cine?!!!! Guvernul Romaniei si Liviu Dragnea. Fostul ministru de Finante, Viorel Stefan, avertiza chiar ca romanii nu trebuie sa se astepte la cresteri salariale spectaculoase avand in vedere ca majorarea de brut programata pentru 1 ianuarie in cea mai mare parte doar acoperea aceasta mutare. Eu presupun ca renuntarea la aceasta mutare, daca este varianta finala, se explica prin faptul ca nu sunt bani pentru majorari. Dar indiferent care este explicatia, nu poti sa ii faci pe toti idioti in fata, negand ceea ce ieri era absolut oficial. Asa cum aiuritoare mi se pare suceala in privinta taxei de solidaritate. Bagata pe usa din dos in programul de guvernare al Guvernului Tudose, cel prezentat de Mihai Tudose in Parlament, sustinuta de premierul Tudose pana saptamana trecuta, intra deodata la capitolul discutate si uitate. La fel ca impozitul pe cifra de afaceri. Nu regret niciuna dintre aceste masuri. Catusi de putin. Dimpotriva. Erau niste aberatii, dar ma inspaimanta iresponsabilitatea unor asemenea declaratii. Acum se pare ca au intrat in vizor pensiile. Dupa zgaltaiala cu Pilonul 2, acum Olguta Vasilescu anunta ca urmeaza o modificare a legii pensiilor. Daca PSD vrea sa elimine pensiile speciale, eu as fi prima care ar sustine aceasta masura. Dar nu cred ca ele sunt in vizor, desi ele reprezinta problema cea mai mare. Cate variante de modificare vor fi emise si la aceasta lege si cate spaime inutile vor genera ele nici nu vreau sa ma gandesc. Si in aceste conditii cine sa mai investeasca in Romania? Nu ma refer doar la marile investitii, ci si la cele mici individuale. Cum sa ai curajul sa angajezi niste rate ca sa cumperi ceva cat timp Guvernul tine deasupra capului tau sabia fiscala si nu poti sa stii ce taxa va mai aparea peste noapte. Integral pe Ziare.com
Rares Benga. Contributors. Scrisoare deschisa pentru un USR modern si tolerant
Ca organizație, USR e încă un “prunc”. A pornit ca un grup de oameni revoltați de corupția și injustiția din societate și a intrat în parlament pe un val de entuziasm. Dar un grup de oameni nu e un partid, pentru ca în orice grup membrii au opinii diferite. Este inevitabil: nu exista doi indivizi care sa aibă aceleași păreri pe toate subiectele. Un partid are însă nevoie de o anumita coerenta și predictibilitate. Iar asta presupune cel puțin trei lucruri. (1) În primul rand o identitate ideologică. Asta nu e doar un program politic și o listă de proiecte. Ci o viziune mai largă despre ce fel de societate dorește să construiască și de ce – această viziune îl face previzibil și dă încredere votanților. (2) Apoi, un set de reguli despre modul de luare a deciziilor și de reglare a diferențelor inevitabile de opinie. În general astea sunt consolidate într-un Statut. Dar primele doua nu apar într-un vacuum. Politica e inevitabil personalizată iar liderii politici joaca un rol important în conturarea viziunii, ideologiei și în luarea deciziei. Și deși asta e rareori discutat explicit, un partid depinde de a treia componentă cheie: (3) Un model de leadership. … Decizia ideologica e importantă – și o voi comenta mai jos. Dar claritatea ei e viciată de faptul ca se împletește cu celelalte doua planuri: e în același timp o dispută neîncheiată despre reguli și raporturi de putere (intre Președinte și BN) dar mai ales despre modelul de leadership. Șef vs. Lider. Din relatările membrilor, știm ca primele trei ședințe de BN după Congres au fost conflictuale, cu Președintele încercând sa transfere atribuții în afara Biroului. Și dacă e sa fim cinstiți, e doar ultimul conflict dintr-o serie mai lungă: impunerea lui Matei Păun și excluderea lui Moroianu, respingerea lui Cioloș, betele-n roate subtile din dezbaterea pe Statut, demonizarea lui Ghinea în filiale. Comun acestor conflicte e ca Nicușor Dan încearcă să-și impună controlul, marginalizând potențiale centre de putere alternative. O dată conflictul acutizat pe subiectul CpF, președintele demisionar nu s-a angajat doar în dezbatere – ci a forțat prin demisia sa opțiunea proprie. Ca un tata iubitor – cu joarda în mana – el ne spune: “Alegeți. Dar dacă nu alegeți cum vreau eu – plec și rămâneți orfani”. Intre timp însă – deși nominal demisionat – el face campanie intensa ca și cum ar fi încă în interior. Integral pe Contributors
Barbu Mateescu. Contributors. Poziționarea liberală a USR – perspective electorale
Parlamentarii din platforma “USR Liberal” mi-au cerut să analizez perspectivele electorale ale poziționării Uniunii ca partid liberal. Cu acordul lor, analiza e făcută publică….
54% din români spun că guvernul nu trebuie să susțină răspândirea valorilor religioase; 52% cred că liderii religioși ar trebui să aibă nicio influență asupra politicii sau că ar trebui să aibă una extrem de redusă;45% susțin că e mai bine ca societatea să fie compusă din oameni de naționalități, culturi și religii diferite; De altfel, știm din realitatea concretă a politicii românești că apelul la valori tradițional-naționalist-identitar-conservatoare nu garantează succesul. În ultimii ani, cea mai explicită viziune de acest tip a fost enunțată de Victor Ponta în 2014 și l-a condus spre o înfrângere de dimensiuni majore. Ce înseamnă în mod aplicat toate acestea? Conform ONU, aproximativ 3 milioane de români adulți se află în afara granițelor. Astfel, din cei 18,2 milioane de cetățeni aflați pe liste, în țară se află 15,2 milioane. Utilizând cea mai mică valoare din cele 3 menționate mai sus, și anume 45%, acest lucru înseamnă că 45% din cei 15,2 milioane se opun existenței unei Românii omogene și înțeleg bogăția pe care o aduce unei națiuni varietatea etnică, religioasă, etc. 45% din 15,2 milioane persoane = 6,84 milioane persoane. Însă nu toate aceste persoane ar opta pentru o viziune economică de dreapta. Presupunând că ei sunt împărțiți 50%-50% între o viziune economică de stânga și una de dreapta, bazinul aflat la dispoziția unei forțe politice liberale este de 1/2 din 6,84 milioane persoane = 3,42 milioane persoane, de aproape șase ori mai mult decât a obținut USR la alegerile parlamentare recent încheiate. Pentru a înțelege cât de vast este acest electorat potențial, să precizăm că la ultimele alegeri parlamentare PSD a ocupat locul unu primind 3,22 milioane voturi pentru Senat și 3,20 milioane la Camera Deputaților. Integral pe Contributors
Rodica Culcer. Revista 22. CCR – o struțocămilă scăpată de sub controlul democratic?
Struțocămila CCR, organism numit politic, dar nesupus controlului democratic, are cale liberă și, precum elefantul ajuns în magazinul cu porțelanuri, poate face țăndări statul de drept. Pas cu pas. O recentă decizie a CCR a trezit noi în­gri­jorări printre juriștii și jurnaliștii preo­cu­pați de soarta statului de drept și a luptei an­ticorupție. E vorba de Decizia 377/2017, care pare gândită pentru a transforma CCR în ceea ce nu ar trebui niciodată să fie, și anume o su­pra­in­stan­ță capabilă să determine anularea unor hotărâri ju­decătorești definitive și ire­vocabile. Istoria acestei de­cizii sugerează o cabală pe­sedistă, dar nu avem spațiu pentru a o prezenta. Re­zul­tatul final este însă că, de acum înainte, hotărârile judecătorești de­finitive vor putea fi contestate pe motiv de neconstituționalitate și – aici este pro­blema – numai CCR, nu o instanță judecă­torească, se va putea pronunța asupra cons­tituționalității hotărârii în cauză. Po­trivit judecătorului Cristi Danileț, însă, „Deocamdată, nici Constituția, nici Legea de organizare și funcționare a CCR nu per­mite instanței de contencios cons­ti­tu­țio­nal să verifice dacă un judecător de la o instanță judecătorească a aplicat în mod corect Constituția“. Mai mult, adaugă Cris­ti Danileț, potrivit CCR, „judecătorii or­di­nari nici măcar nu pot aplica direct Cons­tituția în cauzele pe care le solu­țio­nea­ză“, decât dacă CCR a admis o decizie de neconstituționalitate, ceea ce pare a con­tra­veni cu jurământul depus de magistrați în temeiul Art. 34 din Legea 303/2004: „Jur să respect Constituţia şi legile ţării, să apăr drepturile şi libertăţile fun­da­mentale ale persoanei, să-mi îndeplinesc atribuţiile cu onoare, conştiinţă şi fără părtinire. Aşa să-mi ajute Dumnezeu!“. Așadar, potrivit CCR, jude­cătorii pot să aplice legile țării, nu însă și legea fun­damentală, pe care se ba­zează aceste legi. Rostul aces­tei aberații pare a fi de a justifica subordonarea ins­tanțelor judecătorești față de CCR. Judecând după fap­tul că, de doi ani în­coace, CCR a dat decizii care au paralizat anchetele DNA și au impus modificarea legislației an­ti­co­rup­ție în sensul dorit de penali – a se vedea, de pildă, cazul pragului pentru abuzul în serviciu – ne gândim cu îngrijorare la momentul în care CCR va cere revizuirea unor hotărâri judecătorești definitive de con­damnare a unor politicieni pentru fap­te de corupție. Nimeni și nimic nu o poate opri să-i scape de pedeapsă, dacă așa do­resc membrii săi, numiți politic și în pre­zent preponderent favorabili fostului USL și/sau ostili actualei conduceri a DNA. Integral pe Revista 22
George Mioc. Romania Libera. Şi Justiţia se teleormanizează
A avut perfectă dreptate doamna Livia Stanciu, când, în octombrie 2014, a avertizat: reformele în justiție nu sunt ireversibile. „Așa zisa ireversibilitate poate fi revizuită în două zile”, a spus Stanciu, la acel moment președintele Înaltei Curți de Casație și Justiție. Este adevărat, tentativa de a face praf intr-o singură noapte – nu în două, cum anticipa doamna Stanciu – lupta anti-corupție a eșuat pentru că peste 500.000 de oameni au ieșit in stradă. Dar, intre timp, PSD a schimbat tactica, iar rezultatele se văd. Legislația este modificată, pas cu pas, în favoarea infractorilor – cu semnătura președintelui Iohannis – Curtea Constituţională distruge ce mai rămâne, iar judecătorii trec fără ruşine de partea infractorilor. Am văzut acest fenomen în anii 2005-2008, când DNA-ul a devenit activ şi a început să-i aducă pe marii corupţi în faţa Justiţiei: magistraţii tergiversau procesele, în speranţa că faptele se vor prescrie, iar când erau obligaţi să dea soluţii erau cât se poate de înţelegători, în loc să dea un exemplu care să descurajeze. În ultimele săptămâni, judecătorii au luat câteva decizii memorabile: Fostul primar al Constanţei, Radu Mazăre, a fost condamnat la patru ani de închisoare cu suspendare (!), deşi DNA a arătat că prejudiciul din dosarul său este de peste 110 milioane de euro. Dan Voiculescu a fost liberat condiţionat după ce a achitat între 3,75% şi 14,5% din prejudiciu (depinde cine calculează). Deşi el a fost condamnat în baza prevederilor noului Cod Penal, judecătoarea care l-a eliberat a invocat prevederile mai favorabile din codul ceauşist, din 1968. Spre deosebire de Dan Voiculescu, Relu Fenechiu n-a achitat un leu din prejudiciu. În plus, doamna judcătoare Luminiţa Stativă, de la Judecătoria Vaslui, a decis să îi reducă 120 de zile din pedeapsă pentru cele 4 “lucrări ştiinţifice” scrise în puşcărie. Ea a ignorat o ordonanţă de urgenţă a fostului ministru al Justiţiei Raluca Prună, în care se stabilise ca un deţinut să beneficieze de o reducere de 30 de zile pentru toate cărţile scrise în penitenciar, nu câte o lună pentru fiecare dintre ele. Integral pe Romania Libera
Times New Roman. Probleme cu noile manuale de sport: acestea vor trebui actualizate zilnic cu cotele la pariuri
Manuale de sport? E mult mai greu decât credeam! Potrivit Ministerului Educaţiei, acestea nu doar că vor deveni obligatorii pentru elevii claselor V-VIII, dar vor fi tipărite zilnic, pentru a reflecta corect cotele afişate de casele de pariuri. “Sigur, vor fi şi câteva scheme care ţin de educaţia fizică propriu-zisă: cum să sari coarda, cum să desenezi un şotron, prostii d-astea. Da’ grosu’ o să fie cum pui la pariuri ca să sară caşcavalul la băiatu’”, explică Marcel Cârlig zis Julă, interlop din sectorul 4 şi autor al manualului pentru clasa a şasea. “Dacă n-are meciurile la zi în carte, degeaba învaţă copilul să joace. Dar nu vă faceţi griji, are mandea un frate care şi-a tras tipografie, face manualele ştii cum? Dă lux, bosulică!” Integral pe TNR
18 Raspunsuri la Ziarul de Duminica – 30 iulie
mar30/07/2017 at 10:14
Mulțumim pentru selecție și efortul făcut 🙂
Sincer, toți am obosit și amorțit când vedem ce se întâmplă. Cred că în toamnă vom fi în cofă, asta dacă nu se întâmplă ceva, pentru că oala acumulează presiune.
Juri că există un plan ascuns care să arunce România în haos.
mar30/07/2017 at 10:26
Cel mai bine ar fi ca și femeia de serviciu să fie de la PSD, în caz de Doamne ferește.
http://www.comisarul.ro/articol/bomba-noptii!-se-coace-pesedizarea-romaniei-direct_900275.html
zigzag30/07/2017 at 11:23
Se coace si legea obby-ului , sa nu mai fie nevoiti minoritarii cu drepturi extinse sa fuga din Ro dupa ce devalizeaza o institutie sau o companie .
Ca degeaba fura alde Avraham Morgenstern zeci de milioane de euro daca nu’i poate toca la cazinourile romanesti ( in tarisoara lui e mai dificil cu jocurile de noroc , prostitutia etc , nu e ca la bananieri ) .
zigzag30/07/2017 at 11:24
* legea lobby-ului *
Luminita30/07/2017 at 11:30
Eu am un presentiment (nasol). Cele trei zile de sesiune extraordinara si ordinea de zi secreta pot fi dedicate votului pe legea justitiei pe care Tudorica taman a finalizat-o. Momentul a fost ales cu “schepsis”, sorosistii sunt in concedii, studentii in vacanta si presedintele pierdut in ceata
Masa critica nu mai poate fi atinsa, jandarmii lui madam Carmen cu arma la picior, diversionistii lui Firea cu scenariile invatate. Evident, opozitia ” hiberneaza” in hamace si on-line bruiat de naimaitii pesedistilor
Cum spuneam, am un presentiment, la toamna Dragnea va culege strugurii si noi agurida.
intamplator30/07/2017 at 11:58
“noi” de fapt dezbatem “sexul ingerilor”,respectiv “ideologia usr”…
a vorbi de “ideologie”acum in romania e de a dreptul bizar,poate chiar hilar
singura “ideologie”posibila acum este “anticoruptia”/cand asta va fi rezolvata,putem vorbi de liberalism,sociaalism,conservatori…
pana una alta gashcarii din partide “socialiste,liberale,populiste…”au o singura doctrina=sa furam cat mai mult fara teama de,a,fi pedepsiti
mac gregor30/07/2017 at 20:30
probabil or sa fie mai multe subiecte – unele puse ca sa le vada toata lumea si sa concentreze discutiile, desi s-a stabilit deja ca nu vor trece. – apropo, se mai face referendum pentru familie? 🙂
Si cateva in umbra, care vor trece rapid.
Paganel30/07/2017 at 13:10
Lupta contra a tot ce înseamnă normalitate (sau ce a mai rămas din ea) se duce pe mai multe fronturi: pe de-o parte, se dă un asalt (nedeclarat) contra a tot ce înseamnă credință în Dumnezeu (autentică, nu fățarnică/ipocrită!), competențe, bun-simț, caracter, coloană vertebrală, principii, „cei șapte ani de acasă”… Apoi, intervine „spălarea” și „pre(a)spălarea” creierelor, de către tembeliziuni, gurnaliști, „(de)formatori/(ne)formatori” de opinie, etc… Se „lansează” false teme de discuție sau tot felul de (non-)emisiuni care să-l „pre(a)ocupe” pe individ… Sunt „stimulați” cu salarii/sporuri și alte avantaje (nu doar materiale, ci și de putere/control) toți cei aflați în funcții (ca să fie prea-supuși față de cel/cel „mai sus-pus/mai sus-puși”) și, mergând pe „efectul” supușeniei ereditare/genetice a românului, dar și pe năravul „statului cu fundul în două luntri” (mulți una gândesc, alta zic și cu totul altceva fac!), simplii indivizi copiază „modelul” celor care îi „conduc”, căutând să se „descurce”! Ce principii, ce morală, ce verticalitate? Mie să-mi fie bine, iar după noi – potopul!… Cam asta fac mulți, deși o bună parte dintre ei vor să pară ceea ce nu sunt!… Încât, „spațiul carpatodanubianopontic” se împarte în pomanagii eterni (pe ăștia, din păcate, n-are cine și cum să-i mai schimbe și vom „scăpa” de ei doar pe cale „naturală”, când se duc „la 2 metri sub pământ”), oportuniști ipocriți (inclusiv șmecherii, „descurcăreții”), idealiștii (fraierii incurabili), realiștii-pesimiști (defetiști, iau lucrurile ca atare și caută să minimizeze consecințele negative ale situației de fapt asupra lor), nucleul celor care vor „o țară ca afară” și fripturiștii, hoții, borfașii, cocălarii, etc aflați în diferite „funcții decizionale”. Singurele segmente care mai pot schimba situația în bine sunt cei care „vor o țară ca afară”, care mai pot convinge ceva idealiști, realist-pesimiști (cam greu, dar nu imposibil) și, fiindcă „se dau după cum bate vântul” – dintre oportuniști… N-am idee cam câte procente face fiecare grup, dar cei care vor binele României, oricât de activi au fost/sunt (?) reprezintă o minoritate, din păcate…
Scuze dacă pe unii i-am caracterizat cam „bolovănos”… Cam asta e realitatea românească actuală! 🙁
intamplator30/07/2017 at 14:07
puteti defini “binele Romaniei”?
eu unul,daca ar fi sa definesc,as zice cum mi a spus bunicul-cel care a fost in primul razboi(al doilea a scapat de la cotul donului si n a mai fost “normal”de atunci) si anume” e bine cand noua ne e bine”,prin “noua”el analfabet a inteles atunci cand regele Ferdinand le a “promis pamant” si,continua el,”aveam ce pune in farfuria copiilor fara sa ma milogesc la altul”
eu cred ca nu multi inteleg asta azi…prea multi refuza ,cred ca prea multi sufera -fara sa si dea seama-de sindromul Stokholm si inca si mai multi se comporta mimetic
si mai cred ca asta nu numai in romania
Paganel30/07/2017 at 14:49
Exact la definiția dată de bunicul dumneavoastră mă gândeam și eu. Mai ales că am avut norocul* (nu suficient, din păcate!) de a fi destul de mare ca să fi vorbit una-alta cu bunicii mei, care, ambii, au prins al doilea război mondial și contra rușilor și contra nemților…
* am pus semn fiindcă, mai ales cu bunicul dinspre mamă (s-a dus în „lumea drepților” când eram student) am avut șansa de a vorbi prea mult, dar nu îndeajuns: când ar fi vrut el să-mi mai vorbească ori nu eram eu destul de „copt” la minte sau dădeam mai rar pe-acasă, iar când am început să înțeleg ce voia să-mi spună – nu mai era el în viață…
intamplator30/07/2017 at 16:40
Trump “strategy”
1.never settle,never surrender
2.counter-attack,counter-sue immediately
3.no matter what happens,no matter how deeply into the shit you get,claim victory and never admit defeat
o fi buna,o fi rea?
stefan6030/07/2017 at 19:27
Azi dimineata( pe articolul anterior) dadeam informatia de la CNN privind doua B1 zburind deasupra Corei comuniste. Ordinara manipulare . ( americana) Au zburat deasupra Corei de Sud cu escorta aeriana sud coreana si americana.
La acest punct , incep sa fiu tot mai convins ca Trump e doar un papagal. Gen Silvio Berlusconi.
Ambii promisiuni , dar Silvio a fost unicul care a pupat mana lui Ghedafi in direct tv.
Astept sa vad pe Trump cum pupa mana chinezului chiar daca face pe cocosul pe Twitter.
PS. 6-8 schimbari in echipa presedintelui de cind a fost ales incoace , e dovada ca ori are scheletre prin dulap , ori e un populist incapabil sa ofere o echipa tare si serioasa.
Cam asa se vede ” din cizma”.
Cetatean31/07/2017 at 08:22
neata, Stef, era scrisa gresit adresa de mail, am corectat ! 🙂
Tzepelica30/07/2017 at 19:49
Ce face opozitia, ce fac liberalii?
Sica Orban canta la “Vraja marii”? 🙂
S-au topit toti, dntr-o dat`…caldura mare, mon cher!
stefan6030/07/2017 at 21:39
Am un comentariu bagat la moderare.
Patru B2 deja in zbor.
zigzag30/07/2017 at 23:33
http://economie.hotnews.ro/stiri-energie-21931078-proiectul-brua-mai-primeste-lovitura-licitatia-pentru-construirea-conductei-gaze-teritoriul-romaniei-fost-suspendata-urma-unei-contestatii-nejustificate.htm
radu230/07/2017 at 23:53
http://adevarul.ro/news/eveniment/magistrati-beneficiarul-documentelor-sri-furate-dna-era-liviu-dragnea-1_597e03b75ab6550cb89ec1dd/index.html Tic-Tac! Tic-Tac!
Cetatean31/07/2017 at 09:04
http://politeia.org.ro/stiri-revista-presei/revista-presei-31-iulie-primarul-pesedist-din-alexandria-haituieste-cetateni-nemultumiti/54875/
« Revista Presei – 31 iulie. Primarul pesedist din Alexandria hăituiește cetățeni nemulțumiți
Revista Presei – 29 iulie. Sinecuriști din toate partidele, votați-vă! »

References: CCR 
 CCR 
 CCR 
 CCR 
 CCR 
 CCR 
 CCR